stanford-oval/wikipedia huggingface dataset:
Dolph Lundgren

| Dolph Lundgren |
| --- | --- |
 Dolph Lundgren vuonna 2018.
Henkilötiedot
Syntynyt: 3. marraskuuta 1957 (ikä 66) Spånga, Tukholma, Ruotsi
Ammatti:  näyttelijä, ohjaaja
Puoliso:  Annette Qviberg (1994–2011)
Näyttelijä
Aktiivisena:  1985–
Merkittävät roolit:  Ivan Drago (Rocky IV) He-Man (Masters of the Universe) Frank Castle / Tuomari (Rankaisija) Gunnar Jensen (The Expendables)
Palkinnot
 Marshall Trophy 1985 Rocky IV Lifetime Achievement Diamond 2013 Rocky IV 
Aiheesta muualla
IMDb 
Elonet
| Dolph Lundgren> Henkilötiedot |
| --- | --- |
Syntynyt: 3. marraskuuta 1957 (ikä 66) Spånga
Kansalaisuus:   Ruotsi
Kyokushin-ottelija
Aktiivisena:  1976–1982
Pituus:  194 cm
Paino:  93 kg
Painoluokka:  Superraskassarja
Kätisyys:  oikea
Seura(t):  Stockholms Kyokushin Karate Klubb
Vyöarvo:  4. dan
| Mitalit> Maa:   Ruotsi.Miesten kyokushin-karate.Ruotsin mestaruuskilpailut  | Mitalit> Maa:   Ruotsi.Miesten kyokushin-karate.Ruotsin mestaruuskilpailut  | Mitalit> Maa:   Ruotsi.Miesten kyokushin-karate.Ruotsin mestaruuskilpailut  | Maa:   Ruotsi> Miesten kyokushin-karate. |
| --- | --- | --- | --- |
|  Kultaa | 1979 | avoin |  |
|  Kultaa | 1980 | avoin |  |
|  Kultaa | 1981 | avoin |  |
| Britannian avoimet  | Britannian avoimet  | Britannian avoimet  |  |
|  Kultaa | Lontoo 1980 | raskassarja |  |
|  Kultaa | Lontoo 1981 | raskassarja |  |
| Australian avoimet  | Australian avoimet  | Australian avoimet  |  |
|  Kultaa | 1982 | raskassarja |  |
|  Kultaa | 1982 | joukkue |  |
Hans ”Dolph” Lundgren (s. 3. marraskuuta 1957 Tukholma, Ruotsi) on ruotsalainen näyttelijä ja entinen karateka, joka muistetaan monista rooleistaan toimintaelokuvissa, kuten Rocky IV, Masters of the Universe,  Punainen skorpioni, Rankaisija ja Täydellinen sotilas.
Ennen elokuvauraansa hän saavutti vuonna 1982 ylemmän korkeakoulututkinnon kemiantekniikan alalla (kemian insinööri) Sydneyn yliopistosta Australiasta, suoritettuaan ensin alemman tutkinnon Kuninkaallisessa teknillisessä korkeakoulussa Tukholmassa. Korkeakoulututkinto toi hänelle myös stipendin tieteellistä jatkotutkintoa varten arvostettuun Massachusetts Institute of Technologyyn Yhdysvaltoihin, josta hän kuitenkin ajautui elokuvauralle vain muutaman viikon opintojen jälkeen.
Lundgrenin tunnetuin rooli lienee Ivan Drago elokuvassa Rocky IV. Hänen ensimmäinen oma ohjaustyönsä on elokuva The Defender (2004), jonka jälkeen hän ohjasi elokuvan The Mechanik. Hänellä on parhaillaanmilloin?  tekeillä historiallisen seikkailuelokuvan Double or Nothing ohjaustyö. Elokuussa 2010 sai ensi-iltansa toimintaelokuva The Expendables, jossa Lundgren on keskeisessä roolissa. Elokuvassa nähdään myös iso liuta muita toimintatähtiä kuten Sylvester Stallone, Arnold Schwarzenegger, Jason Statham, Bruce Willis, Jet Li ja Mickey Rourke. Lundgrenilla on sama rooli myös kahdessa The Expendablesin jatko-osassa.
Lundgrenilla on neljännen danin (asteen) musta vyö kyokushin-karatessa, ja hän on Ruotsin kolminkertainen mestari sekä kaksinkertainen British Openin mestari. Atlantan olympialaisissa hän toimi Yhdysvaltain nykyaikaisen viisiottelujoukkueen joukkueenjohtajana.
Kova vastustaja

Rocky IV:n kuvauksista Sylvester Stallone on kertonut Lundgrenista seuraavaa:
”Käskin häntä tyrmäämään minut, kun kamerat kuvasivat. Eräässä kohdassa hän löi minua niin lujaa päälaelle, että tunsin selkärankani puristuvan. Seuraavaksi hän löi kaikkivaltiaan kohokoukun. Sinä iltana minun rintani ja sydämeni alkoivat turvota, ja minut piti kuljettaa helikopteriambulanssilla hotelliltani läheiselle ensiapuasemalle. Minulle kerrottiin, että Dolph iski kylkiluuni rintani sisään, jolloin sydämeni jäi puristuksiin. Jos se olisi paisunut yhtään enempää, olisin kuollut.”
Tämän jälkeen oli hänelle erityisesti Stallonen huomautettava, että tämä on vain pelkkä elokuva. Sitaatit elokuvassa kertovatkin osan totuudesta.
Kamppailu-ura

Lundgren aloitti kamppailulajien harrastamisen kolmetoistavuotiaana judolla, kunnes päätti vaihtaa lajia Gōjū-ryū karateen. Lundgren siirtyi kuitenkin pian Kyokushin tyylisuuntaan ja harjoitteli läpi lukion. Muutettuaan Tukholmaan suorittamaan armeijan, Lundgren tapasi sensei Brian Fitkinin, jonka myötä hän alkoi kilpailla 19-vuotiaana pisteotteluissa. Lundgren hävisi viidestä ensimmäisestä otteluistaan neljä.
1979 hän voitti ensimmäisen Ruotsin mestaruuden ja osallistui myöhemmin marraskuussa Kyokushinin historiaan toiseen World Open -turnaukseen. Lundgren oli tuolloin vielä vihreävöinen ja hänen täytyi lainata ruskeaa vyötä voidakseen otella turnauksessa. Hän voitti kaksi enimmäistä otteluaan tyrmättyään vastustajansa polviosumalla päähän. Kolmannessa ottelussaan Lundgren kohtasi japanilaisen Makoto Nakamuran, joka oli 2. asteen mustavyö. Varsinainen erä päättyi tasapeliin, jonka jälkeen ottelu meni jatkoajalle kahdesti, joista jälkimmäisessä Nakamura voitti tuomariäänin. Nakamura voitti myöhemmin kolmipäiväisen turnauksen.
Lundgren voitti 1980 ja 1981 aikana kaksi Ruotsin mestaruutta ja BKK British Openin kahdesti. Muutettuaan Australiaan opiskeluiden myötä hänelle oli myönnetty 1. danin mustavyö. Lundgren kilpaili vielä Australian Openissa yksittäis- ja joukkuekisassa. Hän voitti molemmista mestaruudet. Lundgren perusti oman karateseuran Sydneyn yliopistossa opintojensa ajaksi saadakseen rahaa.
Lundgrenille myönnettiin 4. danin vyöarvo toukokuussa 2020.
Yksityiselämä

Lundgren joutui jo varhaislapsuudessaan isänsä pahoinpitelemäksi, mikä on jättänyt häneen pysyviä traumoja, joita hän on joutunut aikuisiällä käymään läpi terapiassa.
Kesällä 2020 Lundgren kihlautui häntä 38 vuotta nuoremman norjalaisen personal trainer Emma Krokdalin kanssa, jonka oli tavannut vuonna 2019. Lundgren on ollut aiemmin naimisissa ruotsalaisen Anette Qvibergin kanssa ja heillä on kaksi jo aikuista tytärtä. Lundgren on ollut aiemmin kihloissa myös ruotsalaisen Jenny Sanderssonin kanssa, jonka kanssa hän seurusteli 10 vuotta.
Valikoitu filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 1985 | Rocky IV | Rocky IV | Ivan Drago |
| 1987 | Masters of the Universe | Masters of the Universe | He-Man |
| 1989 | The Punisher | The Punisher | Francis "Frank" Castle / The Punisher |
| 1992 | Universal Soldier | Universal Soldier | Andrew Scott |
| 2010 | The Expendables | The Expendables | Gunnar Jensen |
| 2011 | In the Name of the King 2: Two Worlds | In the Name of the King 2: Two Worlds | Granger |
| 2012 | Small Apartments | Small Apartments | Sage Mennox |
| 2012 | Stash House | Stash House | Andy Spector |
| 2012 | One in the Chamber | One in the Chamber | Aleksey Andreev |
| 2012 | The Expendables 2 | The Expendables 2 | Gunnar Jensen |
| 2012 | Universal Soldier: Day of Reckoning | Universal Soldier: Day of Reckoning | Andrew Scott |
| 2013 | The Package | The Package | The German |
| 2013 | Legendary: Tomb of the Dragon | Legendary: Tomb of the Dragon | Harker |
| 2013 | Battle of the Damned | Battle of the Damned | Max Gatling |
| 2013 | Ambushed | Ambushed | Maxwell |
| 2013 | Blood of Redemption | Blood of Redemption | Axel |
| 2014 | A Certain Justice | A Certain Justice | Hollis |
| 2014 | The Expendables 3 | The Expendables 3 | Gunnar Jensen |
| 2015 | Skin Trade | Skin Trade | Nick Cassidy |
| 2015 | War Pigs | War Pigs | Kapteeni Hans Picault |
| 2015 | The Good, the Bad and the Dead | The Good, the Bad and the Dead | Bob Rooker |
| 2015 | Shark Lake | Shark Lake | Clint Gray |
| 2015 | Riot | Riot | William |
| 2016 | Hail, Caesar! | Hail, Caesar! | sukellusveneen komentaja (cameo) |
| 2016 | Kindergarten Cop 2 | Kindergarten Cop 2 | Agentti Reed |
| 2018 | Creed II | Creed II | Ivan Drago |
| 2018 | Aquaman | Aquaman | Nereus |
| 2022 | Kätyrit: Grun tarina | Minions: The Rise of Gru | Svengeance (äänirooli) |
| 2022 | The Expendables 4 | The Expendables 4 | Gunner Jensen |
| 2023 | Aquaman and the Lost Kingdom | Aquaman and the Lost Kingdom | Nereus |
Aiheesta muualla

Wikimedia Commonsissa on kuvia tai muita tiedostoja aiheesta .
Dolph Lundgren Internet Movie Databasessa. (englanniksi)
Dolph Lundgrenin kotisivut
Ultimate Dolph
Dolph Lundgren vuonna 1990 Air American ensi-illassa.
Monteliuksen periodit

| 0 | 1 | 2 | 3 |
| --- | --- | --- | --- |
Skandinavian pronssikausi
| Myöhäispronssikausi | periodi VI | 550/530 eaa. 730/720 eaa. |   |
| Keskipronssikausi | periodi V | 730/720 eaa. 950/920 eaa. |   |
| Keskipronssikausi | periodi IV | 950/920 eaa. 1100 eaa. |   |
| Varhaispronssikausi | periodi III | 1100 eaa. 1300 eaa. |   |
| Varhaispronssikausi | periodi II | 1300 eaa. 1500 eaa. |   |
| Varhaispronssikausi | periodi I | 1500 eaa. 1800 eaa. |   |

Monteliuksen periodit ovat tanskalaisen Oscar Monteliuksen 1800-luvulla kehittämä esineiden typologiaan ja keskinäiseen esiintymisjärjestykseen perustuva kolmijakoiseen pääjakoon kivikauden, pronssikauden ja rautakauden ajoituksien tarkempi esitystapa.
Alkuperäisen kolmijakoisen esitystavan esitti Christian Jürgensen Thomsen, mutta Monteliuksen työ tarkensi sitä edelleen. Hän jakoi tanskalaisen neoliittisen kivikauden esineet niiden esiintymisjärjestyksen mukaan neljään ajanjaksoon I, II, III ja IV. Samanlaisen jaon hän laati Skandinavian pronssikaudelle teoksessaan Om tidsbestämning inom bronsåldern med särskilt avseende på Skandinavien, jossa ajanjaksoja oli kuusi I, II, ..., VI. Radiohiiliajoituksilla on myöhemmin voitu määrittää periodeille ajoitukset, joita esitetään viereisessä taulukossa. Ajoituksia tarkennetaan edelleen.
Pronssikauden kaksijako vanhempaan ja nuorempaan pronssikauteen on jako ajanjaksoihin I, II ja II ja sitten IV, V ja VI.
Vastaavanlainen jaksottamisen on Paul Reiecke laatinut laajemmalle kontekstille eli koko Euroopalle.
Monogrammi

Kustaa V:n kuninkaallinen monogrammi.
Monogrammi (kreikan sanoista μόνος, monos, yksittäinen ja γράμμα, grámma, kirjain) eli nimikirjainsommitelma on kirjaimia yhdistelemällä luotu symboli. Kirjaimet liitetään yhteen siten, että ne ikään kuin näyttävät yhdeltä kirjaimelta. Monet hallitsijat ovat käyttäneet rahoissa ja mitaleissa monogrammeja kasvokuvan sijaan. Tunnettu monogrammi on esimerkiksi Χ- ja P-kirjaimet yhdistävä Kristus-monogrammi.
Erään teorian mukaan dollarin symboli $ on alun perin ollut Yhdysvaltojen (United States) monogrammi, eli kirjaimet U ja S kirjoitettuna päällekkäin. Myös muista valuutoista on käytetty monogrammia tai monogrammimaista lyhennettä, valuuttatunnusta.
Galleria

Monogrammeja:
Tanskalaisen aatelisrouva Sophie Magdalena von Gram monogrammi.
Kreivi Raimondo Buonaccorsin monogrammi.
Baseball-joukkue New York Yankeesin monogrammilogo.
Budapestin, fransiskaanikirkossa suuri Maria-monogrammi seinämaalaus.
Aiheesta muualla

Runebergin tietosanakirja (monogrammit) Viitattu 12.7.2020.
Monogrammikirja jossa luetellaan yleisesti tunnettuja monogrammeja (englanninkielinen) Viitattu 18.12.2022
Kuvia tai muita tiedostoja aiheesta Monogrammi Wikimedia Commonsissa
Musta hevonen (täsmennyssivu)

Musta Hevonen tai musta hevonen voi tarkoittaa seuraavia:
musta, hevosväri
musta hevonen, kielikuva jolla tarkoitetaan esimerkiksi vaaleissa ennakolta arvaamatonta voittajaa
musta hevonen, shakkipelissä mustiin nappuloihin kuuluva ratsu
Musta Hevonen, ravintola Helsingissä
Musta hevonen, suomalainen sarjakuva
Musta Hevonen, Sinebrychoffin olutmerkki
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Musta hevonen”, voi hakea sivunnimihaulla, laajalla sivunnimihaulla tai tekstihaulla.
Musta hiili

Musta hiili on epäorgaanista hiiltä, jota syntyy hiilivetyjen epätäydellisessä palamisessa rinnan orgaanisen hiilen kanssa. Musta hiili lämmittää ilmastoa, toisin kuin orgaaninen hiili, jolla on ilmastoa viilentävä vaikutus. Musta hiili viipyy ilmakehässä muutamista päivistä muutamin viikkoihin.
Metsäpalot, metsän kaskeaminen ja peltojen kulotus aiheuttavat 42 prosenttia globaaleista mustan hiilen päästöistä. Fossiilisten polttoaineiden yhteenlaskettu osuus on noin 38 prosenttia ja biomassan kotitarvekäytön noin 20 prosenttia.
Milan Hejduk

| Milan Hejduk |
| --- | --- |

Henkilötiedot
Syntynyt: 14. helmikuuta 1976 (ikä 48) Ústí nad Labem, Tšekkoslovakia
Kansalaisuus:   Tšekki
Jääkiekkoilija
Pelipaikka:  oikea laitahyökkääjä
Maila:  oikea
Pituus:  183 cm
Paino:  87 kg
Pelaajaura
Pääsarjaura:  1993–2014
Seurat:  Pardubice HC, Colorado Avalanche
NHL-varaus:  87. varaus, 1994 Quebec Nordiques
| Mitalit> Maa:   Tšekki.Miesten jääkiekko. Olympialaiset  | Mitalit> Maa:   Tšekki.Miesten jääkiekko. Olympialaiset  | Mitalit> Maa:   Tšekki.Miesten jääkiekko. Olympialaiset  | Maa:   Tšekki> Miesten jääkiekko. |
| --- | --- | --- | --- |
|  Kultaa | Nagano 1998 | jääkiekko |  |
|  Pronssia | Torino 2006 | jääkiekko |  |
| MM-Kilpailut  | MM-Kilpailut  | MM-Kilpailut  |  |
|  Pronssia | Sveitsi 1998 | jääkiekko |  |
Milan Hejduk (s. 14. helmikuuta 1976 Ústí nad Labem, Tšekkoslovakia) on tšekkiläinen jääkiekkoilija, pelipaikaltaan oikea laitahyökkääjä. Hän pelasi NHL:ssä vuosina 1998–2013 Colorado Avalanchen joukkueessa. Hän voitti kerran olympiakultaa ja Stanley Cupin ja oli kaudella 2002-2003 NHL:n paras maalintekijä.
Ura

Ammattilaisuransa ensimmäiset vuodet Hejduk pelasi kotimaassaan Extraliga-seura HC Pardubicessa. Tulokaskaudellaan, kaudella 1993–1994, hän pelasi 22 runkosarjaottelua tehden yhdeksän pistettä, kuusi maalia ja kolme syöttöpistettä, ja kymmenen pudotuspeliottelua tehoin viisi maalia ja yksi syöttöpiste. Kauden jälkeen hänet nimettiin Extraligan vuoden tulokkaaksi. NHL-varauksen Hejduk sai vuonna 1994 Québec Nordiquesin (vuodesta 1995 lähtien Colorado Avalanche) varattua hänet numerolla 87 varaustilaisuuden neljännellä kierroksella. NHL-varauksen jälkeen Hejduk jatkoi uraansa kotimaassaan vielä neljä seuraavaa vuotta tehden pisteiden valossa parhaalla kaudellaan, kaudella 1997–1998, yhteensä 45 tehopistettä, 26 maalia (neljänneksi eniten koko liigassa) ja 19 syöttöpistettä; maaleja Hejduk teki Extraliga-urallaan parhaimmillaan 27 yhden kauden aikana, kaudella 1996–1997, jolloin hän oli liigan kolmanneksi paras maalintekijä.
Hejduk siirtyi vuonna 1998 NHL:n Colorado Avalancheen. Ensimmäisellä NHL-kaudellaan hän iski runkosarjassa 48 tehopistettä, 14 maalia ja 34 syöttöpistettä, ollen NHL:n tulokkaiden pistepörssin kärkinimi; Hejduk nimettiin kauden jälkeen tulokkaiden tähdistökenttään ja hän oli myös ehdolla Calder Memorial Trophyn (vuoden tulokas) saajaksi, mutta palkinto meni samassa seurassa pelanneelle Chris Drurylle. Myöhemmillä kausilla Hejduk on tehnyt jokaisella vähintään 40 runkosarjapistettä, ylittänyt seitsemänkymmenen tehopisteen rajan neljästi ja tehnyt parhaimmillaan 98 pistettä yhden kauden aikana, 50 maalia ja 48 syöttöpistettä kaudella 2002–2003. Kauden 2002–2003 jälkeen Hejduk palkittiin Maurice 'Rocket' Richard Trophylla NHL:n parhaana maalintekijänä ja NHL Plus-Minus Awardilla liigan plusmiinustilaston kärkinimenä (jakoi voiton Peter Forsbergin kanssa).
Hejduk on kuulunut Avalanchen hyökkäyksen tärkeimpiin pelaajiin jo vuosia ollen seuransa toiseksi paras pistemies kahdesti, kolmanneksi paras pistemies niin ikään kahdesti ja seuran paras maalintekijä kolmella kaudella. Pudotuspeleissä Hejduk on ollut tehokkaimmillaan keväällä 2001, jolloin hän oli 23:ssa pudotuspelissä tekemillään 23:lla pisteellä (seitsemän maalia ja 16 syöttöpistettä) osaltaan auttamassa seuraansa etenemään Stanley Cupin loppuotteluihin ja lopulta aina mestaruuteen saakka; Avalanche kaatoi vuoden 2001 loppuotteluissa New Jersey Devilsin voitoin 4–3. Työsulun peruuttaman kauden 2004–2005 hän pelasi kasvattajaseurassaan Pardubicessa Tšekissä.
Kaudella 2012–2013 Hejduk pelasi vain 29 ottelua eikä saanut jatkosopimusta seuraavalle kaudelle. Hän lopetti uransa vuonna 2014. Hänet valittiin urallaan kolmesti NHL:n tähdistöotteluun: 2000, 2001 ja 2009.
Hejduk on edustanut maataan olympiakisoissa kolmesti, Naganon kisoissa 1998, Salt Lake Cityn kisoissa 2002 ja Torinon kisoissa 2006; Naganossa hän oli voittamassa Tšekin paidassa olympiakultaa ja Torinossa olympiapronssia. Lisäksi Hejduk on pelannut kaksissa aikuisten maailmanmestaruuskisoissa, vuosina 1998 ja 2003, ja kerran World Cupissa, vuonna 2004.
Aiheesta muualla

Milan Hejdukin esittely sivustolla legendsofhockey.net
Milan Hejduk jatkoaika.com:issa
| 0 | 1 | 2 |
| --- | --- | --- |
| Edeltäjä: Chris Chelios | NHL Plus/Minus Awardin voittaja 2003 (yhdessä Peter Forsbergin kanssa) | Seuraaja: Martin St. Louis & Marek Malík |
| 0 | 1 | 2 |
| --- | --- | --- |
| Edeltäjä: Jarome Iginla | Maurice ”Rocket” Richard Trophyn voittaja 2003 | Seuraaja: Jarome Iginla, Ilja Kovaltšuk & Rick Nash |
Mulla Nasraddin

Kerran miehet kysyivät Mulla Nasraddinilta, miksi hän ratsasti aasin selässä takaperin. Hän vastasi: Jos istun kasvot menosuuntaan päin, te olette takanani. Mikäli te tuolloin menette edelleni, olen teidän takananne. Kummassakaan tilanteessa emme kohtaa kasvokkain. Siksi tämä on kaikkein järjellisin tapa.
Mulla Nasraddin on Lähi-idän kansanperinteen tunnetuin veijarihahmo, ”viisas narri”, jonka touhut ovat epäsovinnaisia ja näennäisen yksinkertaisia. Turkissa hänet tunnetaan nimellä Hocan ja arabimaissa häntä kutsutaan Dzuhaksi. Hänellä on monia muitakin nimiä, esimerkiksi Hodza.
Mulla Nasraddin syntyi 1200-luvulla Hortun kylässä Eskişehirin maakunnassa, josta muutti Aksehiriniin ja myöhemmin Konyaan.
Hänestä kerrotaan lukuisia tarinoita ja vitsejä, mutta hänen yksinkertaisuutensa taakse kätkeytyy myös syvää viisautta: hänestä kertovia tarinoita on otettu myös islamilaisen mystiikan käsikirjoihin. Myös Lähi-idän kansanhuumori kukoistaa tässä tunnetuimmassa edustajassaan. Hän on hyvin tunnettu hahmo niin Iranissa, Turkissa, Egyptissä, Kreikassa kuin monissa muissakin maissa. Armenialais-kreikkalainen mystikko G. I. Gurdjieff mainitsee Mulla Nasraddinin tärkeäksi oppi-isäkseen.
Kirjallisuutta

Valkoisen kaupungin viisas mulla. Kertomuksia mulla Nasraddinista. Suom. Jaakko Hämeen-Anttila. Basam Books 1996.
Laajennettu laitos: Viisas narri. Kertomuksia mulla Nasraddinista. Basam Books 2007.
Aiheesta muualla

Wikimedia Commonsissa on kuvia tai muita tiedostoja aiheesta .
Nasreddin Hodjan tarinoita (englanniksi)
Mykola Zaliznjak

| Mykola Zaliznjak> Микола Залізняк.Henkilötiedot |
| --- | --- |
Syntynyt: 10. elokuuta 1888 Melitopol, Taurian kuvernementti, Venäjän keisarikunta
Kuollut: 1950 Perm, Neuvostoliitto
Ammatti:  kansalaisaktivisti, diplomaatti
Poliitikko
Puolue:  Ukrainan Sosialistivallankumouksellinen Puolue
Puoliso:  Olena Zaliznjak
Mykola Zaliznjak, (ukr. Микола Залізняк; 10. elokuuta 1888 Melitopol, Taurian kuvernementti, Venäjän keisarikunta – 1950 Perm, Neuvostoliitto) oli ukrainalainen kansalaisaktivisti ja poliittinen aktivisti. Hänen puolisonsa oli Olena Zaliznjak.
Zaliznjak työskenteli ensimmäisen maailmansodan aikana Wienissä toimittajana ja kustantajana. Hän toimi myös Ukrainan vapautusliitossa. Hän johti Ukrainan kansantasavallan diplomaattista edustustoa Suomessa vuosina 1919–1920 ja palasi sen jälkeen Wieniin. Neuvostoliiton salainen poliisi pidätti hänet 1945, ja hänet tuomittiin 15 vuodeksi vankilaan, jossa hän kuoli.
Zaliznjak käänsi populaaritieteellistä kirjallisuutta ja kirjoitti artikkeleita ja pamfletteja Ukrainasta. Hän osallistui Brest-Litovskin rauhaa käsittelevän muistelmakirjan kirjoittamiseen (1928).
Monteils (Aveyron)

Monteilsin kylää
Monteils on kunta Aveyronin departementissa Midi-Pyrénées'n hallintoalueella Ranskassa. Kunnassa oli 465 asukasta vuoden 1999 väestönlaskennassa. Monteilsin pinta-ala on 17 neliökilometriä.
Aiheesta muualla

Kuvia tai muita tiedostoja aiheesta Monteils (Aveyron) Wikimedia Commonsissa
Mykola Vinhranovskyi

| Mykola Vinhranovskyi> Микола Вінграновський.Henkilötiedot |
| --- | --- |
Syntynyt: 7. marraskuuta 1936 Bohopil, Ukrainan SNT
Kuollut: 26. toukokuuta 2004 Kiova, Ukraina
Ammatti:  runoilija, näyttelijä, ohjaaja ja kääntäjä
Kirjailija
Tuotannon kieli: ukraina
Aikakausi:  1900-luvun jälkipuoli
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Mykola Vinhranovskyi, ukr. Микола Вінграновський, (7. marraskuuta 1936 Bohopil, Ukrainan SNT – 26. toukokuuta 2004 Kiova, Ukraina) oli ukrainalainen runoilija, näyttelijä, ohjaaja, käsikirjoittaja ja kääntäjä.
Vinhranovskyi valmistui 1960 moskovalaisesta Yleisliittolaisesta elokuvakoulusta ja työskenteli Kiovan taiteellisessa elokuvastudiossa. Hän kirjoitti käsikirjoituksia ja ohjasi elokuvia, myös muutamia dokumenttielokuvia. 1960-luvun alkupuolella hän oli 60-lukulaisten johtava runoilija ja julkaisi useita kokoelmia vuodesta 1962 alkaen sekä muutamia lastenrunokirjoja, joista hän sai Taras Ševtšenkon palkinnon 1984.
Montehermoso

Kaupungintalo
Montehermoso on kaupunki Extremaduran itsehallintoalueella Cáceresin maakunnassa Espanjassa. Vuonna 2015 kaupungissa oli 5 844 asukasta.
Väestömäärän kehitys

| Montehermoso: väestökehitys vuosina 1530 - 2007 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1530 | 1591 | 1754 | 1827 | 1845 | 1860 | 1887 | 1900 | 1910 | 1920 | 1930 | 1940 | 1950 | 1960 |  |  |  |  |  |  |  |  |  |  |  |
| 656 | 1328 | 2200 | 3757 | 3726 | 2832 | 2622 | 2979 | 3493 | 3730 | 3546 | 4390 | 4994 | 6006 |  |  |  |  |  |  |  |  |  |  |  |
| 1970 | 1981 | 1991 | 1996 | 1999 | 2000 | 2001 | 2002 | 2003 | 2004 | 2005 | 2006 | 2007 |  |  |  |  |  |  |  |  |  |  |  |  |
| 6412 | 5408 | 5296 | 5368 | 5211 | 5356 | 5545 | 5493 | 5616 | 5654 | 5623 | 5668 | 5710 |  |  |  |  |  |  |  |  |  |  |  |  |
Wikimedia Commonsissa on kuvia tai muita tiedostoja aiheesta .
Montegiardino

| Montegiardino |
| --- | --- |
 lippu:  vaakuna

 Koordinaatit: 43°54′N, 12°29′E 
Valtio:   San Marino
Pinta-ala:  
 – Kokonaispinta-ala:  3.31 km²
Korkeus:  340 m
Väkiluku (2003):  793
 – Väestötiheys:  239.58 as./km²
Aikavyöhyke:  UTC+1
 – Kesäaika:  UTC+2
Infobox OKVirheellinen NIMI-arvo: 
Montegiardino on yksi San Marinon yhdeksästä kunnasta eli castellista. Montegiardinossa on yhteensä 793 asukasta (2003) ja sen pinta-ala on 3,31 neliökilometriä, joten se on San Marinon kunnista pienin. Se sijaitsee maan kaakkoisosassa ja rajautuu Fiorentinon ja Faetanon kuntiin San Marinossa sekä Monte Grimanon ja Sassofeltrion kuntiin Italiassa.
Montegiardino kuului Malatesta-suvun alueisiin ja se liitettiin osaksi San Marinoa vuonna 1463. Kunnassa sijaitsee San Marinon yliopiston taloustieteen ja teknologian tiedekunta. Kuntaan kuuluu vain yksi curazia, Cerbaiola.
Aiheesta muualla

Kuvia tai muita tiedostoja aiheesta Montegiardino Wikimedia Commonsissa
San Marinon kunnat
Acquaviva
Borgo Maggiore
Chiesanuova
Domagnano
Faetano
Fiorentino
Montegiardino
San Marino
Serravalle
Antero Mertaranta

| Antero Mertaranta |
| --- | --- |
 Antero Mertaranta vuonna 2011.
Henkilötiedot
Syntynyt: 17. tammikuuta 1956 (ikä 68) Hyvinkää
Ammatti:  urheiluselostaja toimittaja juontaja muusikko
Muut tiedot
Lempinimet:  Anza, Mertsi
Lauri Antero Johannes Mertaranta (s. 17. tammikuuta 1956 Hyvinkää) on suomalainen urheiluselostaja, toimittaja ja juontaja, joka tunnetaan parhaiten Suomen jääkiekkomaajoukkueen otteluiden TV-selostuksista. Mertaranta on selostanut vuoden 1995 Tukholman MM-kisoista  lähtien kaikki ”Leijonien” MM-ottelut.
Mertaranta aloitti selostajanuransa 1980-luvun lopulla selostamalla jääkiekkoa lahtelaisessa Rytmiradio Lahti -paikallisradiossa. Yleisradion palvelukseen hän siirtyi vuonna 1992 Antero Karapalon tilalle. Ylellä hän selosti vuoteen 2011 asti. Lahdessa asuva Mertaranta toimii nykyisin freelancerina, mutta selostaa pääsääntöisesti MTV:n kanavilla.
Vuonna 2013 Urheilulehti valitsi Mertarannan Suomen kaikkien aikojen parhaaksi urheiluselostajaksi.  Koulutukseltaan Mertaranta on peruskoulun opettaja.